સુરેન્દ્રનગર જિલ્લાના થાનગઢમાં 300 જેટલા સિરામીકના નાના મોટા ઉદ્યોગો આવેલા છે. ત્યારે હાલમાં ગેસકંપની દ્વારા ઉદ્યોગોને પુરા પાડવામાં આવતા ગેસમાં રૂપિયા 2 થી ત્રણનો ભાવવધારો કરાતા ઉદ્યોગકારોમાં રોષની લાગણી ફેલાઇ છે ત્યારે સિરામીક ઉદ્યોગકારોએ તા.૦૧ જુલાઈથી સ્વયંભૂ હડતાળ પાડવાનો નિર્ણય લીધો છે. આથી ગુરૂવારે સતત પાંચમાં દિવસે હડતાળને કારણે દૈનિક ર હજાર કરોડનું ઉત્પાદન ઠપ્પ થયું છે. જ્યારે સિરામીક ઉદ્યોગ સાથે જોડાયેલા ૨૫ હજારથી વધુ લોકોની રોજીરોટીને પણ અસર પહોંચી છે.